b'\n_START_ARTICLE_\nPeter Dr\xc5\xbeaj\n_START_SECTION_\n\xc5\xbdivljenjepis\n_START_PARAGRAPH_\nDr\xc5\xbeaj je diplomiral leta 1938 na Medicinski fakulteti v Zagrebu. Do izbruha druge svetovne vojne je deloval v Celju, nato pa v Ljubljani, kjer se je kmalu pridru\xc5\xbeil odporni\xc5\xa1kemu gibanju. Italijani so ga zaradi suma sodelovanja z odporniki kmalu aretirali in konfinirali v ju\xc5\xbeno Italijo. Po kapitulaciji Italije se je vrnil in vklju\xc4\x8dil v NOVJ. Padel je 25. decembra 1944 v bli\xc5\xbeini \xc4\x8ce\xc5\xa1njic v Tuhinjski dolini, ko je v vasi iskal hrano za ranjence._NEWLINE_Po njem se danes imenuje Bolnica dr. Petra Dr\xc5\xbeaja v Ljubljani, ki je del Univerzitetnega klini\xc4\x8dnega centra Ljubljana.'